Villarreal Club de Fútbol

Villarreal Club de Fútbol 1923an sortutako Vila-realgo (Castello, Espainia) futbol taldea da, Lehen mailan jokatzen du. 2021. urtean UEFA Europa Leagueko txapelduna izan da.

Historia

Sorrera 
1923an sortu zen C. D. Villarreal taldea. Gaur egungo taldearen oinarria berriz 1942an sorturiko Club Atlético Foghetecaz-en egon zen.

1970–71an lehen aldiz jokatu ahal izan zuen bigarren mailan bi denboraldiz jarraian. Bigarren B Maila eta Hirugarren Mailaren artean ibili zen hurrengo urteetan, eta 1990eko hamarkadan finkatu zen azkenean Bigarren Mailan.

Pellegriniren urpekari horia 
1998-99 denboraldia izan zen Lehen mailan jokatu zuen lehenengoa, baina maila galdu zuen. 2000-2001 denboralditik aurrera ordea beti Lehen mailan ibili da. Indartsu hasi zen gainera, 7. egin baitzuen eta "submarino amarillo" (urpekari horia) ezizena jaso zuen.

2003an eta 2004ean UEFA Intertoto Kopa irabazi zuen. Juan Román Riquelme zen taldeko izarra. Gero beste hainbat jokalari etorri ziren, hala nola Santi Cazorla eta Marcos Senna.

Manuel Pellegrini entrenatzaile txiletarra fitxatu zuen 2004-05 urterako, bai eta Pitxitxi Saria irabaziko zuen Diego Forlán aurrelari uruguayarra ere. urte honetan Ligako hirugarren postua lortu zuen taldeak. 2007an Forlanek alde egin bazuen ere Vila-realek bigarren postua lortu zuen Ligan, inoiz izan duen emaitzarik onena.

Azken hamarkada 

2009ko udan Pellegrinik Real Madrilera egin zuen alde eta taldeak nabaritu zuen. Hala ere 2011ean berriz ere laugarren postua eskuratu zuen.

2011-12 denboraldia UEFAko Txapeldunen Liga jokatuz hasi zuen, baina denboraldia benetan gaizki joan da eta azken partidako 87. minutuan Atlético Madrileko Falcaok sarturiko gol baten erruz bigarren mailara jeitsi da. 2012-13 denboraldirako Manolo Preciado entrenatzailea fitxatu zuten, baina aurkezpen egunaren bezperan bihotzekoak emanda hil zen. Bigarren postua eskuratu zuen hala ere eta lehen mailara itzuli ondoren hurrengo bi denboraldietan 6. egin eta Europa Leaguerako sailkatu da.

2015-16 denboraldia bikaina izan zuen. Ligan laugarren gelditu zen eta hirugarren aldiz Europa Ligako finalerdietara ere iritsi zen. 2016-17 eta 2017-18 denboraldietan bosgarren egin zuen Ligan, baina Europan apal ibili zen. 2018-19 denboraldia oso eskasa izan du, jeitsiera postuetan egon zen ia beti eta azken uneko erreakzioari esker 14. posturaino iritsi zen.

2019-2020 denboraldian berriz, berpizte bat izan zuen, hainbat futbolarik beraien maila onena erakutsi zuten, eta lehen itzuli ez oso on baten ondoren, COVID-19 pandemiak eragin zuen geldiunearen ostean sekulako maila eman eta 5. postua lortu zuen. Europa League-era sailkatu zen eta 2021 denboraldian finalera iritsi zen. Finalean Manchester United izan zuen aurkari eta partida 1-1 berdindu ondoren penalti jaurtiketatan erabaki zen titulua. Hamarna penalti gauzatu ondoren eta bakarra hutsegin gabe atezainen txanda iritsi zen. Villarreal taldeko Gerónimo Rulli atezainak gola sartu zuen eta ondoren Manchesterreko De Gearen jaurtiketa ere gelditu zuenez castelloarrek lortu zuten Kopa altxatzea.

Uniformea

Historikoa

Azken urteetako ekipamenduak

Datuak 
2023-24 barne:
 Denboraldiak 1. mailan: 24
 Denboraldiak 2. mailan: 10
 Denboraldiak 2. B mailan: 4
 Denboraldiak 3. mailan: 23
 Ligako posturik onena: 2.a Lehen mailan (2007-08)

2023/2024 Taldea 
2023ko uztailaren 12an eguneratua.

Utzitako jokalariak

Irabazitako txapelketak

Espainiako txapelketak: 0 
 Espainiako futbol ligako lehen maila: 0
 bigarren 2007-08 urtean.
 hirugarren 2004-05 urtean.

Nazioarteko txapelketak: 3 
 Txapeldunen Liga: 0
 Final erdiak 2005-06an.
 UEFA Europa League: 1
 Txapelduna (1): 2021
 Final erdiak 2003-04, 2010-11n eta 2015-16an.
 UEFAren Europako Superkopa: 0
 Finalista (1): 2021
 UEFA Intertoto Kopa: 2
 Txapelduna: 2003, 2004.
 Finalista: 2002.

Azken urteetako ibilbidea

Jokalari ezagunak 
 Juan Román Riquelme
 Joan Capdevila
 Diego Forlán
 Nihat Kahveci
 Joseba Llorente
 Carlos Marchena

Erreferentziak

Kanpo estekak 

  Taldearen webgune ofiziala
  Taldearen antifaxistak webgune

Villarreal CF